TITANIC

Vse se je začelo leta 1910, ko je 15.000 ljudi začelo izdelovati najmogočnejšo ladjo tistega časa, Titanic. Zgrajen je bil po načrtu Thomasa Andrewsa ter pod taktirko Brucea Ismaya, direktorja ladjedelnice White Star Line, ki je Titanic izdelala do potankosti. Izdelali so ga v Belfastu poleg še ene malo manjše in manj razkošnejše ladje Olympic. Po dveh letih trdega dela so le zgradili to mogočno ladjo, za katero so sprva govorili da je nepotopljiva. Najprestižnejša ladja je imela sobe za potnike razdeljene na dva družbena razreda, plavalni bazen, fitnes, prostor za jutranjo čajanko in seveda jedilnico. Sobe najvišjih slojev so bile bogato opremljene in razkošne ter zelo prostorne, potnikom zato ni manjkalo razkošja. Nič kaj dobro pa se ni godilo nižjemu sloju, ki je imel zelo preproste majhne sobe, opremljene le s posteljo in omaro, po tleh pa so se lovile podgane. Titanik je bil dolg 269m in je imel 46.328 BRT ter je na plovbi zmogel do 25 vozlov (46,5km/h) hitrosti. Za kapitana so dali Edwarda Johna Smitha, kateremu so po njihovem najprej lahko zaupali Titanic. Kmalu je napočil čas ko je Titanic izplul na svojo prvo, krstno pot, ki je potekala od Southamptona do New Yorka. Kljub večkratnim opozorilom na nevarnost ledenih gor je plul z največjo hitrostjo. Poveljstvo ladje je zaupalo varnosti ladje in se odločilo za poletno, severnejšo progo, ki so se je druge ladje zaradi ledu večinoma izogibale. Približno 150km pred obalo otoka Nova Fundlandija pa je 14.4.1912 ob 23. uri in 40 minut zadel ob ledeno goro. Ob trku je ledena gora raztrgala ladijski bok na dolžini 100metrov in voda je vdrla v njegov trup. Po povelju za zapustitev ladje je nastala strašna zmeda. Ko je bil Titanik že napol potopljen so v zadnjem hipu izstrelili še signalne rakete. Odzvala se je manjša ladja Carpathia, ki pa je bila na žalost predaleč. Do Titanika je potrebovala vsaj štiri ure. Za 2206 ljudi je bilo v rešilnih čolnih na voljo samo 1178 prostorov. Ob potopitvi je življenje izgubilo 1503 potnikov in članov posadke. Ko je po nekaj urah čakanja priplula Carpathia je lahko rešila le 703 preživelih potnikov, ki so bili v rešilnih čolnih. Titanik se je potopil 15.4.1912 ob 2. uri in 20 minut. Dotlej je bila to največja nesreča v ladijskem prometu. Sedaj ta mogočna ladja leži v osrčju Atlantskega ocena približno 4000metrov pod morsko gladino. Mnogi raziskovalci se trudijo da bi odkrili še kakšne dragocene ostanke ladje vendar vse brez uspeha.

